Orientation

Orientation (no ) ir ASV televīzijas seriāla "Pazudušie" otrās sezonas trešā sērija. Sērijas režisors ir Džeks Benders, bet scenāristi ir Havjers Grilo Marksua un Kreigs Rajts. Sērija pārraidīta 2005. gada 5. oktobrī.

Sērijā tiek sekots Maiklam, Džinam un Sojeram, kuri nonāk cilvēku gūstā — vēlāk atklājas, ka tie ir reisa 815 astes daļas izdzīvojušie. Tikmēr Loks, Keita un Džeks izpēta noslēpumaino bunkuru un ir neizpratnē par Dezmonda dīvaino uzvedību, īpaši brīdī, kad sabojājas bunkura dators.

 Sižets 

 Uz salas 
Milzīgs, melnādains vīrietis viens pats notriec Džinu, Maiklu un Sojeru, pēc tam viņus tiek iemet izraktā bedrē, kas ir pārklāta ar zariem. Šajā laikā Keita, izmantojot ventilācijas atveri, ielaužas bruņojuma telpā un, ejot aiz Dezmonda, kurš tēmē uz Loku, notriec viņu ar paņemtās bises laidi. Tomēr Dezmonds krītot nejauši izšauj, un lode trāpa datora sistēmas blokā.

Pēc tam, kad dators salūst, Dezmonds sāk krist panikā un sāk meklēt kaut ko aiz grāmatām. Loks lūdz Keitu atvest Saīdu, kurš varētu salabot datoru. Dezmonds norāda uz citu izeju no bunkura — durvīm, kas maskētas kā koka stumbrs. Dezmonds atrod kaut kādu bundžu, bet Džeks to viņam atņem un jautā, kas šeit notiek. Dezmonds ātri paskaidro, ka bija devies apkārt pasaulei ar jahtu, bet nonācis uz šīs salas. Tur viņu uz bunkuru aizvedis vīrietis vārdā Kelvins, kurš katras 108 minūtes ievadījis kodu, lai atjauninātu taimeri, lai, kā viņš teica, "glābtu pasauli". Loks tic, ka tas ir svarīgi, bet Džeks paliek skeptisks. Tad, pēc Dezmonda teiktā, Loks atrod krustspoli ar gulbja logotipu un uzrakstu "Apmācības filma". Dezmonds iesaka to noskatīties, ja viņi viņam netic.

Maikls, Sojers un Džins mēģina izkļūt no bedres, bet melnādainais vīrietis viņus atgrūž atpakaļ un pēc tam iemet bedrē latīņamerikāņu sievieti. Šajā laikā Džeks un Loks nedaudz strīdas, pēc kā Džons ieliek spoli atskaņotājā, un abi apsēžas, lai noskatītos to. Filma ir paredzēta kā apmācības video DHARMA Initiative darbiniekiem, kas strādā 3. stacijā — ar nosaukumu "Gulbis". Filmā doktors vārdā Mārvins Kendls nedaudz pastāsta par DHARMA izcelsmi — to izveidojuši Degrūta laulātie, lai veiktu plašus pētījumus dažādās zinātnes jomās. Viņš arī paskaidro taimera un pogas nozīmi, kas kļuvuši nepieciešami pēc kāda "incidenta". Kendls uzsver, ka stacijā jāstrādā diviem cilvēkiem maiņās, lai nodrošinātu nepārtrauktu skaitļu ievadīšanu. Pēc tam viņš novēl darbiniekiem veiksmi, atvadoties sakot namaste.

Loks nolemj vēlreiz noskatīties filmu, bet Džeks netic taimerim un pārējām lietām, un nolemj aiziet. Tajā pašā laikā bedrē ieslodzītā sieviete saka, ka arī viņa bija reisā 815, uz ko Maikls atbild, ka tad viņa droši vien bija astes daļā, kas avārijas laikā atdalījās. Sieviete nogurusi paskaidro, ka viņu satvēra svešinieki un iemeta bedrē. Sojers piebilst, ka viņai ir paveicies, un demonstrē viņai savu pistoli. Dezmonds mēģina salabot datoru, paskaidrot Džekam, ka Kelvins nomira un neviens nav atnācis viņu nomainīt. Džeks, joprojām skeptisks, dusmīgi piezīmē, ka varbūt tas viss ir tikai fikcija, un uzraksts "Karantīna" uz lūkas ir vienkārši līdzeklis, lai Dezmondu turētu bailēs. Pēc tam Dezmonds mēģina ieslēgt datoru, bet bunkurā pazūd elektrība, un tad viņš panikā savāc savas mantas un aizbēg no bunkura. Saīds ierodas tur, un viņam kopā ar Loku izdodas salabot datoru, kamēr Hugo atklāj bunkurā noliktavu ar pārtiku.

Šajā laikā bedrē ieslodzītie vēlas tikt ārā, taču sieviete pēkšņi atņem Sojeram ieroci un, piedraudot viņiem, pavēl melnādainajam vīrietim viņu izvest no bedres. Tikmēr Džeks panāk Dezmondu, taču viņš pasaka vien to, kā atjaunināt taimeri, un atceras Džeku no tā brīža stadionā. Džeks ļauj Dezmondam aiziet, un viņš aizbēg. Atgriežoties bunkurā, Loks un Džeks strīdas par to, kuram būtu jāievada kods, un galu galā Džekam pirmo reizi nākas ievadīt skaitļus, lai atjauninātu taimeri.

 Loka atmiņas 
Loks apmeklē atbalsta grupas sapulci, kur kāda sieviete dalās savā pieredzē par to, kā viņas māte viņai nozagusi trīsdesmit dolārus. Loks iesmej, sakot, ka tas nav nekas nopietns, un atbild ar savu stāstu — par to, kā viņa tēvs viņam nozaga nieri. Pēc tikšanās pie viņa pienāk sieviete vārdā Helēna un pateicas par drosmīgi izteikto viedokli, ko viņa pati vienmēr ir vēlējusies pateikt.

Nākamajā rītā pēc kopā pavadītās nakts Loks sūdzas, ka viņam ir neērti gulēt kāda cita gultā. Vēlāk viņš turpina izsekot sava tēva Entonija māju, līdz Entonijs iekāpj viņa automašīnā un pavēl pārtraukt izsekošanu, sakot, ka Loks nav vēlams viņa tuvumā. Tomēr Loks nespēj apstāties un turpina viņu vērot. Sešus mēnešus vēlāk vakariņu laikā Helēna uzdāvina Lokam savas mājas atslēgu, pievienojot vienu nosacījumu — viņam jāpārtrauc Entonija izsekošanu. Loks negribīgi piekrīt.

Pēc kāda laika Helēna pieķer Loku pie Entonija mājas vārtiem. Loks atzīst, ka nespēj aizmirst pagātnē notikušo un baidās veidot nākotni kopā ar viņu. Tomēr Helēnai izdodas palīdzēt viņam atlaist pagātni un pieņemt savu dzīvi.

 Lomās 

 Galvenie varoņi 

 Metjū Fokss — Džeks Šepards
 Evandželīna Lilī — Keita Ostena
 Horhe Garsija — Hugo "Hērlijs" Rejess
 Džošs Holovejs — Džeimss "Sojers" Fords
 Navīns Endrūss — Saīds Džara

 Daniels Dejs Kims — Džins Kvons
 Terijs O'Kvīns — Džons Loks
 Herolds Perino — Maikls Dosons
 Mišela Rodrigesa — Ana Lusija Kortesa

 Otrā plāna varoņi 

 Adevale Akinvoje Agbadže — Eko kungs
 Henrijs Ī. Kjusiks — Dezmonds Hjūms
 Kevins Tajs — Entonijs Kūpers
 Keitija Segala — Helēna Norvuda

 Fransūa Šo — doktors Mārvins Kendls
 Maikls Gildejs — Džeralds Degrūts
 Kortnija Lavina — Kārena Degrūta
 Kriss Kandela — Kreigs

 Ārējās saites 

Kategorija:Pazudušie